Javier var nem og behagelig at kommunikere med inden opholdet. Han svarede hurtigt, når vi havde nogle spørgsmål. Lejligheden ligger i et meget spændende kvarter. Her kan nævnes det olympiske område, springvandsshowet om aftenen tæt på Place Espayna og den ombyggede tyrefægterarena, der nu huser et stort indkøbscenter. Der er dog lidt for langt til stranden, så det blev ikke en del af ferien. Lejligheden er varm, især om natten. Vi overvejede faktisk at sove på terrassen om natten. Køkkenet er hyggeligt, men der er ingen bordplads til at lave mad, hvilket var ærgerligt, når der lige om hjørnet ligger et fantastisk madmarked, hvor man kan købe lækre råvarer. Terrassen var dejlig at have, men udsigten er til en baggård, og møblerne er elendige. Beliggenheden var altså i et fantastisk spændende område, men lejligheden var ikke så bekvem, som vi havde forestillet os.